Bernd Schneider je upokojeni nemški dirkač Formule 1. Debitiral je v sezoni 1988, ko se mu je na šestnajstih Velikih nagradah uspelo šestkrat kvalificirati na dirko. Ob štirih odstopih je dosegel dvanajsto mesto na domači dirki za Veliko nagrado Nemčije in trinajsto mesto na Veliki nagradi Belgije. V naslednji sezoni 1989 pa se je kvalificiral le na dve dirki, pa še takrat je obakrat odstopil. V sezoni 1990 je nastopil le na dveh Velikih nagradah in na prvi dirki sezone za Veliko nagrado ZDA je dosegel dvanajsto mesto, kar je njegov izenačen najboljši rezultat v karieri. Za tem ni več nikoli dirkal v Formuli 1.